Diari Oficial de la Generalitat Valenciana


Sumari del DOGV 6870, del 26-09-2012 (2012/8737)

RESOLUCIÓ de 12 de setembre de 2012, del subsecretari de la Conselleria de Justícia i Benestar Social, per la qual es tanquen les borses de treball per a substitucions temporals en llocs de treball de la categoria d'ATS/DUE, a les províncies de València, Castelló i Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6870

Data del DOGV
:   26-09-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/8737


Data del document
:   12-09-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 12 de setembre de 2012, del subsecretari de la Conselleria de Justícia i Benestar Social, per la qual es tanquen les borses de treball per a substitucions temporals en llocs de treball de la categoria d'ATS/DUE, a les províncies de València, Castelló i Alacant. [2012/8737]  
Fent ús de les facultats delegades, esta Subsecretaria, en data 19 de febrer de 2009, va constituir per a les províncies de València, Castelló i Alacant borses de treball per a substitucions temporals en llocs d'atenció directa en les categories de metges i ATS/DUE i l'actualització i aportació de nous mèrits (DOCV núm. 5972, d'11 de maig de 2009).   
  
Atés que han transcorregut més de tres anys des que va ser constituïda i que s'ha constatat el fet que en la categoria d'ATS/DUE de les tres províncies ja es disposa de suficient personal per a atendre la cobertura de les substitucions del personal per incapacitat temporal, permís per maternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacances, permís sindical i permís per campanya electoral, en els llocs d'atenció directa.  
És per això que, de conformitat amb el que establix l'Orde de 17 de gener de 2006, de l'anterior Conselleria de Justícia, Interior i Administracions Públiques, i fent ús de les facultats que té delegades esta Subsecretaria, resol:  
  
Primer  
Deixar sense efecte la Resolució de data 19 de febrer de 2009, per la qual es va convocar la creació de les borses de treball de les categories de metges i ATS/DUE, i que afectarà el tancament únicament d'esta última categoria, i en conseqüència tancar la borsa de treball de la categoria d'ATS/DUE. Queden així fixades les borses amb els integrants i l'orde que tingueren en l'últim llistat definitiu aprovat. Esta resolució entrarà en vigor a partir del mes següent al dia que es publique en el Diari Oficial de la Comunitat Valenciana.   
  
Segon  
Esta resolució posa fi a la via administrativa i s'hi pot interposar un recurs de reposició, amb caràcter potestatiu, davant del conseller de Justícia i Benestar Social, en el termini d'un mes a partir de l'endemà del dia que es publique, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si no es recorre en reposició, i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, les persones interessades poden interposar recursos contenciosos administratius davant del Jutjat Contenciós Administratiu de València, en el termini de dos mesos comptador des de l'endemà de la publicació d'esta resolució.  
  
València, 12 de setembre de 2012.- El subsecretari, p. d. (O 08.08.2008, DOCV núm. 5809, de 18.07.2008): Carlos A. Precioso Estiguin.